Diari Oficial de la Generalitat Valenciana


Sumari del DOGV 4359, del 17-10-2002 (2002/10470)

Informació pública de la convocatòria de selecció per a cobrir una plaça vacant del grup D, escala d'administració especial, subescala de servicis especials, classe comeses especials, denominació animador juvenil, mitjançant el sistema selectiu de lliure accés, procediment de concurs oposició de l'any 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10093


Data del document
:   20-09-2002

Organisme emissor
:   Ajuntament de Tavernes Blanques

Tipus de document
:   Resolució

Descriptors 

:   * Tavernes Blanques
    * treballador social
    * concurs administratiu
    * administració local

Informació pública de la convocatòria de selecció per a cobrir una plaça vacant del grup D, escala d'administració especial, subescala de servicis especials, classe comeses especials, denominació animador juvenil, mitjançant el sistema selectiu de lliure accés, procediment de concurs oposició de l'any 2001. [2002/A10850]
  
La Comissió de Govern, en la sessió del dia 23 de juliol de 2002, va acordar convocar proves selectives d'accés al grup D, animador juvenil, que es regirà per les següents
  
Bases
  
Primera. Objecte de la convocatòria
  
La present convocatòria té per objecte la selecció de personal per a cobrir una plaça vacant del grup D, escala d'administració especial, subescala de servicis especials, classe comeses especials. Denominació: animador juvenil, oferida mitjançant el sistema selectiu de lliure accés, procediment de concurs oposició, inclosa en l'oferta pública d'ocupació per a l'any 2001.
  
Segona. Condicions generals dels aspirants
  
Per a ser admés a les presents proves selectives les persones aspirants hauran de complir els següents requisits:
  
a) Tindre la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors i treballadores, en els termes establits en la llei estatal que regula la dita matèria.
  
b) Haver fet díhuit anys i no haver arribat a l'edat de jubilació.
  
c) Estar en possessió del títol de Graduat Escolar, Formació Professional de primer grau o equivalent, o complir les condicions per a obtindre'l en la data en què acabe el termini de presentació d'instàncies.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, així com també i si és procedent, l'equivalència de títols.
  
d) No patir cap malaltia ni defecte físic que impedisca l'acompliment de les corresponents funcions.
  
e) No trobar-se inhabilitat penalment per a l'exercici de funcions públiques.
  
f) No haver sigut separat mitjançant un expedient disciplinari de qualsevol administració o ocupació pública.
  
Les condicions per a ser admés a les proves hauran de complir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Sol·licituds
  
Els qui desitgen prendre part en les presents proves selectives hauran de fer-ho constar en la sol·licitud segons el model que serà facilitat gratuïtament a l'Oficina del Registre General.
  
Les sol·licituds s'han d'adreçar a l'alcalde president de l'Ajuntament de Tavernes Blanques, en el termini de 20 dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana; caldrà adjuntar-hi una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què siga aplicable la lliure circulació de treballadors i treballadores.
  
La presentació de sol·licituds es podrà efectuar personalment a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 48 euros, i es faran efectius pels mitjans establits en l'article 38.7 de la Llei 30/1992, de 26 de novembre; caldrà adjuntar a la sol·licitud el resguard acreditatiu del pagament dels drets. Podran, igualment, ingressar-se directament en el compte corrent número 2090/2250/18/6959734633, de l'entitat Caja de Ahorros del Mediterráneo, o mitjançant una transferència des de qualsevol entitat bancària a l'esmentat compte .
  
En cap cas la mera presentació i pagament suposarà la substitució del tràmit de presentació dins del termini i en la forma escaient de la sol·licitud.
  
Quarta. Admissió d'aspirants
  
Acabat el termini de presentació de sol·licituds, amb la prèvia verificació que s'ha realitzat el pagament dels drets d'examen, l'Alcaldia dictarà una resolució, que es publicarà en el Diari Oficial de la Generalitat Valenciana i al tauler d'edictes municipals, que inclourà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
Els aspirants podran, en el cas d'error o exclusió, esmenar els defectes que hagen pogut efectuar en la seua sol·licitud, o realitzar les reclamacions que tinguen per convenient en el termini de 10 dies hàbils, comptats a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en uns altres apartats de les presents bases:
  
- L'omissió de la firma en la sol·licitud.
  
- No adjuntar la fotocòpia del DNI o passaport.
  
- No pagar els drets d'examen.
  
Transcorregut el termini de 10 dies hàbils, esmenats els defectes, si fóra procedent, i vistes les reclamacions que corresponguen, l'Alcaldia dictarà una resolució que inclourà la relació definitiva d'admesos i exclosos i, amb almenys una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana i al tauler d'anuncis municipal.
  
Cinquena. Proves selectives
  
El procediment de selecció es realitzarà per concurs oposició, sistema selectiu de lliure accés.
  
1. Fase d'oposició: constarà dels exercicis que a continuació s'indiquen.
  
Primer exercici. Obligatori i eliminatori. De coneixement del temari. Consistirà en la realització per escrit d'una prova de coneixements referida als continguts del programa temari de matèries comunes i específiques.
  
El tribunal podrà fixar l'exercici en forma de preguntes que hauran de desenvolupar els opositors, o en forma de test, amb un mínim de 50 preguntes. La duració serà determinada pel tribunal, sense que puga ser inferior a 90 minuts, si es tracta de preguntes que s'han de desenvolupar, o de 45 minuts, si s'opta per la forma de test. En l'últim cas, a cada pregunta correspondran quatre respostes alternatives, de les quals només una d'elles serà correcta.
  
Segon exercici. Obligatori i eliminatori. De caràcter pràctic. Consistirà a resoldre per escrit, en un temps màxim de quatre hores, dos supòsits pràctics referits a les matèries específiques, i que seran fixats pel tribunal immediatament abans de realitzar-se l'exercici, almenys un d'ells relacionat amb l'entorn de l'administració convocant.
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura dels temes que hagen desenvolupat.
  
En tots els exercicis el tribunal prendrà les mesures que calguen per a garantir l'anonimat en la valoració d'ells, i seran anul·lats tots aquells en què s'incloga alguna marca que poguera identificar el seu autor.
  
2. Fase de concurs: només es procedirà a puntuar el concurs en el cas d'haver superat el nivell d'aptitud establit per a tots els exercicis de caràcter eliminatori de la fase d'oposició.
  
Els aspirants que hagen superat la fase d'oposició valoraran els mèrits acreditats fefaentment, segons el barem que figura en l'annex II, de conformitat amb l'article 7 de l'Orde de 20 de gener del 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtindre's en la fase de concurs, no excedirà mai d'un 40 per 100 de la puntuació total del concurs oposició, d'acord amb el perfil del lloc.
  
Sisena. Qualificació dels exercicis i valoració fase de concurs
  
Els exercicis es qualificaran de 0 a 10 punts, i seran eliminats els aspirants que no aconseguisquen un mínim de 5 punts en cada un d'ells.
  
En el cas que el primer exercici es fixe en forma de test, cada pregunta contestada erròniament es valorarà negativament amb una penalització equivalent a 1/3 del valor de cada contestació correcta i les omissions no es computaran.
  
La qualificació resultant de la totalitat dels exercicis de la fase d'oposició estarà determinada per la suma de les puntuacions obtingudes en cada un d'ells.
  
Valoració de la fase de concurs: junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, citant-los perquè, en el termini de 10 dies hàbils comptats a partir de l'endemà de la publicació de les qualificacions al tauler d'anuncis de l'Ajuntament, presenten la documentació acreditativa dels mèrits i experiència establits en la present convocatòria, a l'Oficina del Registre General de l'Ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no estiguen suficientment acreditats, ni s'admetrà la documentació presentada fora de termini.
  
Finalitzat el termini de presentació de documentació establida, el tribunal publicarà al tauler d'anuncis de l'Ajuntament la llista provisional de valoracions de la fase de concurs i concedirà un termini de 10 dies hàbils comptats a partir de l'endemà de la seua publicació, perquè els interessats formulen les reclamacions i esmenes que estimen pertinents en relació amb la seu baremació.
  
Resoltes les possibles al·legacions i esmenes, el tribunal dictarà una resolució on es fixe la relació definitiva d'aspirants seleccionats en la forma establida en la base següent.
  
Setena. Relació definitiva d'aspirants aprovats per orde de puntuació
  
Finalitzades ambdues fases, es procedirà a obtindre la llista d'aspirants seleccionats i el seu orde de puntuació amb tots els que hagen superat la fase d'oposició, sumant la puntuació obtinguda en la fase de concurs.
  
La relació d'aspirants que han superat les proves es formarà amb els qui, després d'haver realitzat tots els exercicis obligatoris, hagen superat les que tinguen caràcter eliminatori, sumant per a cada un d'ells les puntuacions obtingudes en tots els exercicis. La dita relació començarà amb l'aspirant que haja obtingut de l'esmentada forma la puntuació total més alta, i finalitzarà, si és procedent, quan el nombre d'inclosos en ella coincidisca amb el nombre de llocs convocats, i es configurarà així la relació definitiva d'aspirants aprovats per orde de puntuació, el nombre de la qual no podrà ser superior al de llocs convocats. Si el nombre d'aspirants indicats d'esta forma fóra inferior al de places convocades, les no cobertes es declararan desertes.
  
En cas d'empat entre aspirants l'orde s'establirà segons la major puntuació obtinguda per cada aspirant en el segon exercici; en segon lloc, si es manté l'empat, caldrà ajustar-se a la major puntuació en el primer exercici. Si persistira el dit empat, caldria ajustar-se a la major puntuació en la fase de concurs. En última instància, l'orde s'establirà mitjançant el sorteig públic d'ells.
  
Huitena. Borsa de treball
  
Amb el personal aspirant que, després d'haver participat en les proves d'accés al grup, sector, cos/escala de la convocatòria, haja aprovat algun exercici dels que constituïxen el procés selectiu, segons l'orde de prioritat que s'obtinga per la puntuació aconseguida i amb preferència dels qui hagen aprovat un nombre més gran d'exercicis, es confeccionarà una borsa de treball.
  
El criteri definitiu de provisió dels integrants d'elles s'obtindrà per la suma de puntuació obtinguda en les esmentades proves i l'obtinguda en la valoració dels mèrits que en cada convocatòria s'establisquen.
  
La borsa de treball que incloga l'orde de prioritat es publicarà al tauler d'edictes municipal.
  
Novena. Desenvolupament de les proves selectives
  
El primer exercici es realitzarà al lloc, data i hora que s'establisca en la resolució mitjançant la qual s'aprova i publica en el Diari Oficial de la Generalitat Valenciana la llista definitiva d'admesos i exclosos de les proves objecte de la present convocatòria amb una antelació no inferior a 15 dies hàbils.
  
Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada haja conclòs la crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb una fotografia, del passaport o del permís de conduir, sense que a tal efecte siguen vàlides les fotocòpies compulsades dels dits documents, així com de la còpia segellada per l'Oficina del Registre General de la sol·licitud d'admissió a les proves.
  
Començades les proves, el tribunal farà públic l'anunci de realització dels restants exercicis al tauler d'anuncis municipal, amb una antelació mínima de 48 hores.
  
Les valoracions de la fase de concurs seran publicades al tauler d'anuncis de l'Ajuntament.
  
Les persones aspirants perdran el seu dret quan compareguen als llocs de realització quan ja s'hagen iniciat les proves o per no assistir-hi, encara que es dega a causes justificades.
  
Deu. Publicitat de les llistes
  
Després de la realització de cada una de les proves, el tribunal farà pública, mitjançant un anunci al tauler d'anuncis municipal, la llista d'aspirants que les hagen superades.
  
Les relacions de les qualificacions dels aspirants que hagen accedit a la fase de concurs seran publicades al tauler d'anuncis de l'Ajuntament
  
El tribunal elevarà a l'Alcaldia la relació definitiva dels aspirants que han superat les proves per orde de puntuació, per a la seua inserció en el Diari Oficial de la Generalitat Valenciana i al Tauler d'Anuncis de l'Ajuntament.
  
Onze. Coneixements de valencià
  
L'acreditació dels coneixements de valencià per les persones aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana podrà realitzar-se mitjançant la presentació d'algun dels següents documents:
  
Títol de Batxiller o equivalent cursat a la Comunitat Valenciana, amb la superació de les assignatures de valencià.
  
Títol de l'Escola Oficial de Idiomes corresponent al tercer curs de coneixements de valencià.
  
Certificat de nivell mitjà de la Junta Qualificadora de Coneixements de Valencià.
  
Els qui no puguen acreditar els esmentats coneixements, de conformitat amb el que disposa el punt anterior, hauran de realitzar el curs específic de valencià a què es referix l'article 9.4 del Text Refós de la Llei de la Funció Pública Valenciana.
  
Dotze. Presentació de documents
  
En el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana de les relacions d'aprovats, les persones aspirants proposades hauran de presentar a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat de naixement expedit pel registre civil corresponent o fotocòpia del document nacional d'identitat, o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat mitjançant un expedient disciplinari de qualsevol administració o càrrec públic, així com de no estar inhabilitat penalment per a l'exercici de les funcions públiques.
  
d) Certificat mèdic oficial acreditatiu de posseir la capacitat física necessària per a l'acompliment de les funcions del lloc de treball oferit.
  
Els qui tinguen la condició de funcionaris o funcionàries públics o de personal laboral al servici de l'administració municipal estaran exempts de justificar les condicions i requisits que ja tingueren anteriorment acreditats davant d'ella.
  
Les persones aspirants seleccionades que dins del termini establit en el punt anterior, i excepte casos de força major, no presentem la documentació acreditativa, o si d'ella es deduïx que manquen d'algun dels requisits exigits, no podran ser nomenades funcionàries de carrera; sense perjudici de la responsabilitat en què pogueren haver incorregut per falsedat en les seues sol·licituds de participació.
  
La plaça no ocupada per la persona aspirant que no presente la documentació quedarà vacant.
  
Tretze. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera mitjançant una resolució de l'Alcaldia, que es publicarà en el Diari Oficial de la Generalitat Valenciana.
  
Les persones aspirants que hagen superat el procés selectiu s'incorporaran al lloc de treball en un termini màxim de sis mesos des de la publicació de la resolució a què es referix el paràgraf anterior.
  
Catorze. Tribunal
  
El tribunal de selecció de les presents proves selectives, una vegada nomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
President: l'alcalde de la corporació, o membre de la mateixa en qui delegue.
  
Vocals:
  
- Un regidor representant de cada grup polític municipal.
  
- Regidora delegada dels servicis de l'Àrea de Joventut.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant nomenat per les organitzacions sindicals representades en la Mesa Sectorial de Funció Pública, que actuarà en nom de totes elles (Decret 33/1999, art. 8.2).
  
- Un tècnic designat per l'Alcaldia d'entre persones funcionàries de carrera de la corporació.
  
- Secretari: el de la corporació o persona funcionària de carrera en qui delegue, que actuarà igualment com a vocal.
  
La composició del tribunal inclourà la dels suplents respectius.
  
Per al millor compliment de la seua missió, el tribunal podrà sol·licitar i obtindre els col·laboradors, ajudants i assessors especialistes en aquelles proves que ho estime necessari o convenient, els quals es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes; hauran d'abstindre's i podran ser recusats pels interessats quan concórreguen en ells circumstàncies de les establides en els articles 28 i 29 de la mencionada llei.
  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un d'ells haurà de tindre una titulació corresponent a la mateixa àrea de coneixements que l'exigida per a l'ingrés, i els vocals hauran de posseir una titulació o especialització iguals o superiors a les exigides per a l'accés a les places convocades (article 4.e del RD 896/1991, de 7 de juny).
  
Quinze. Dret supletori
  
A les presents proves selectives seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Real Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases del Règim Local.
  
- Reial Decret Legislatiu 781/1986, de 18 d'abril, text refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
I les restants disposicions de l'ordenament jurídic aplicables de la Funció Pública.
  
Setze. Norma final
  
La present convocatòria, les seues bases i tots els actes administratius que es deriven d'ella i de les actuacions del tribunal de selecció podran ser impugnats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa.
  
A NNEX I
  
Temari de les proves selectives
  
A. Matèries comunes
  
Tema l. La Constitució espanyola de 1978. Estructura i principis fonamentals. L'organització territorial de l'estat. Les comunitats autònomes: competències. La Comunitat Europea.
  
Tema 2. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
Tema 3. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
Tema 4. El municipi de Tavernes Blanques: història i tradicions. Situació actual. Organització i servicis municipals.
  
B. Matèries especifiques
  
Tema 1. Associacionisme juvenil: marc legal, promoció i consolidació.
  
Tema 2. Participació juvenil en una nova dimensió europea.
  
Tema 3. La problemàtica juvenil dels accidents de tràfic: L'educació per a la seguretat viària.
  
Tema 4. Estratègies d'intervenció des de l'àrea de joventut.
  
Tema 5. La desocupació juvenil. Anàlisi de la situació econòmica dels joves i la seua incorporació al mercat de treball.
  
Tema 6. El concepte d'informació juvenil i altres centres de recursos juvenils. La difusió informativa dirigida a la joventut. Indicadors de gestió aplicats a un centre d'informació juvenil.
  
Tema 7. L'animació sociocultural en la joventut: Elaboració de projectes i programes.
  
Tema 8. Joventut i drogodependències. Propostes d'actuació.
  
Tema 9. El carrer com a lloc d'aprenentatge de comportaments antisocials. Espais projectats per a joves en el context urbà.
  
Tema 10. La problemàtica social que presenta amb més freqüència la població infantil i juvenil. Enumeració i explicació dels problemes més importants i freqüents.
  
Tema 11. Polítiques integrals de joventut des de l'administració central i autonòmica. Programes de la Unió Europea destinats als joves.
  
Tema 12. Polítiques integrals de joventut des dels municipis. Especial referència a l'Ajuntament de Tavernes Blanques.
  
Tema 13. L'animador juvenil en l'organització d'activitats d'oci i temps lliure. Voluntariat juvenil: Social, ecològic i esportiu. Les ONG i el voluntariat. Regulació legal del voluntariat.
  
Tema 14. Els joves i el consum. Criteris i valoració. Alternatives per a l'allotjament de joves amb problemàtica social. La intervenció de l'animador juvenil respecte d'això.
  
Tema 15. Anàlisi actual de la joventut de Tavernes Blanques. Alternatives a la problemàtica que presenta.
  
Tema 16. La informàtica aplicada als servicis de joventut. Noves tecnologies d'informació i documentació juvenil.
  
ANNEX II
  
Barem de mèrits a valorar
  
Orde de 20 de gener del 2000, del conseller de Justícia i Administracions Públiques, Diari Oficial de la Generalitat Valenciana número 3.677, de data 31 de gener del 2000, article 7.
  
A) Antiguitat i grau
  
1. Antiguitat: es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A tal efecte també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible que s'ha d'obtindre en el present apartat serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament d'una duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) de 100 o més hores, 2,00 punts.
  
b) de 75 o més hores, 1,50 punts.
  
c) de 50 o més hores, 1,00 punt.
  
d) de 25 o més hores, 0,50 punts.
  
e) de 15 o més hores, 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, es valoraran per una sola vegada, no sent susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts, amb la prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement oral 0,75 punts
  
b) Grau elemental 1,00 Punts
  
c) Grau mitjà 2,00 punts
  
d) Grau superior 3,00 punts
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en este darrer cas la disposició de nivells entesos com a cursos complets superats, superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o Escola Oficial d'Idiomes.
  
La puntuació màxima possible que s'ha obtindre en el present apartat serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors, fins a un màxim de tres punts, a raó d'entre 0,10 i 0,20 punts per mes complet de servicis.
  
La puntuació màxima que cal obtindre pel present apartat serà, en conseqüència, de 6 punts.
  
La puntuació màxima que cal obtindre per tots els apartats serà de 28 punts.